Ֆեոդոր Կուդրյաշով

Ֆեոդոր Վասիլևիչ Կուդրյաշով (, ), ռուս ֆուտբոլիստ, «Ռուբին» ակումբի և Ռուսաստանի հավաքականի պաշտպան։ Ռուսաստանի սպորտի վաստակավոր վարպետ (2018)։

Կարիերա 

Ֆեոդոր Կուդրյաշովը ծնվել է Իրկուտսկի մարզի Բոդայբինսկի շրջանի Մամական բնակավայրում։ Ութ տարեկանում ընտանիքի հետ տեղափոխվել է Բրատսկ։ Այնտեղ հայրը նրան ուղարկել է տեղի «Սիբիրյակ» ակումբի ֆուտբոլային դպրոց, որտեղ էլ Կուդրյաշովն սկսել է խաղալ ձախ պաշտպանի դիրքում։ 2003 թվականին ակումբի հիմնական կազմում անցկացրել է երեք խաղ, իսկ 2004 թվականին՝ տասնչորս խաղ և խփել մեկ գոլ, ինչպես նաև կատարել է իր նորամուտը Ռուսաստանի գավաթի խաղարկությունում։ Նույն թվականին նա Սիբիրի հավաքականի կազմում հաղթել է Կրասնոդարում անցկացվող առաջնությունում։ Այդ մրցաշարին ներկա է եղել Մոսկվայի «Սպարտակի» տնօրեն Սերգեյ Շավլոն, որը նրան հրավիրել է մասնակցելու դիտումների երկրորդ թիմում։

2005 թվականի մարտին Կուդրյաշովը տեղափոխվել է «Սպարտակ», որը պաշտպանի տեղափոխության համար վճարել է 30 հազար դոլար։ Կուդրյաշովը, ինչպես իր հյարը, մանկուց երկրպագել է «Սպարտակին»։ Առաջին մրցաշրջանը նա անցկացրել է թիմի երկրորդ կազմում։ 2006 թվականին սկսել է մասնակցել հիմնական թիմի մարզումներին որպես երկրորդ կազմի լավագույն ֆուտբոլիստներից մեկը։ Նույն թվականին Կուդրյաշովը կատարել է իր նորամուտը Ռուսաստանի առաջնությունում, որի վերջին փուլում մասնակցել է «Կռիլյա Սովետով» ակումբի դեմ խաղին։ 2008 թվականի հունիսին վարձավճարային հիմունքներով տեղափոխվել է «Խիմկի» ակումբ մինչև մրցաշրջանի ավարտը, ապա վերադարձել է «Սպարտակ»։ 2007 թվականի նախամրցաշրջանային հավաքում Կուդրյաշովը հաճախ է ընդգրկվել թիմի հիմնական կազմում։ Մրցաշրջանի ընթացքում մասնակցել է 11 խաղի հիմնական կազմում, այդ թվում երկու անգամ հանդես գալով ՈՒԵՖԱ գավաթի խաղարկությանը։ «Սատուրն» ակումբի դեմ խաղում Կուդրյաշովն ստացել է քթի ոսկորների բաց կոտրվածք և գլխուղեղի ցնցում։ 2008 թվականի սկզբին ՈՒԵՖԱ գավաթի խաղարկության շրջանակներում մասնակցել է Մարսելի «Օլիմպիկ» ակումբի դեմ խաղին, որտեղ նրա թիմը պարտվել է 0:3 հաշվով, իսկ ինքը դարձել է հանդիպման ամենավատ խաղացողներից մեկը։

2008 թվականի հունիսին Կուդրյաշովը վարձավճարով տեղափոխվել է «Խիմկի», որպեսզի ստանա խաղային պրակտիկա։ Նա մասնակցել է թիմի բոլոր խաղերին՝ բացառությամբ «Սպարտակի» հետ հանդիպումից։ 2009 թվականին վերադարձել է «Սպարտակ» և թիմի հիմնական կազմում անցկացրել ինը խաղ. հանդիպումների մի մասը բաց է թողել վնասվածքի պատճառով։ 2010 թվականին Կուդրյաշովը մասնակցել է ինը խաղի «կարմրասպիտակների» հիմնական կազմում։

2010 թվականի օգոստոսի 26-ին Կուդրյաշովը վարձավճարային հիմունքներով տեղափոխվել է «Տոմ» ակումբ։ 2011 թվականի օգոստոսի 29-ին նա վարձավճարով միացել է «Կրասնոդարին», որին հնարավորություն է տրվել առաջինը գնել ֆուտբոլիստի տրանսֆերը։ Թիմի կազմում իր նորամուտը Կուդրյաշովը նշել է սեպտեմբերի 10-ին՝ մասնակցելով «Ռուբին» ակումբի դեմ խաղին, որում նրա թիմը հաղթել է 3:1 հաշվով։

2012 թվականի օգոստոսի 8-ին Կուդրյաշովը եռամյա պայմանագիր է կնքել «Թերեք» ակումբի հետ։

2016 թվականի հունվարի 15-ին եռամյա պայմանագիր է կնքել «Ռոստովի» հետ։ 2016 թվականի մայիսի 12-ին կայացած Մոսկվայի «Դինամո» ակումբի դեմ խաղում Կուդրյաշովը խփել է իր առաջին գոլը Ռուսաստանի առաջնությունում։

2016 թվականի օգոստոսին Կուդրյաշովը հրավիրվել է Ռուսաստանի հավաքականի, որի կազմում իր նորամուտը կատարել է օգոստոսի 31-ին՝ Թուրքիայի հավաքականի դեմ խաղում։

2018 թվականի մայիսին Կուդրյաշովը Ռուսաստանի հավաքականի կազմում մասնակցել է աշխարհի առաջնությանը, որի ընթացքում խաղադաշտ է դուրս եկել հավաքականի հինգ հանդիպումներից չորսում։

Վիճակագրություն

Ակումբային

Հավաքական

Ընդհանուր՝ 26 խաղ / 0 գոլ, 9 հաղթանակ, 6 ոչ-ոքի, 11 պարտություն

Ձեռքբերումներ

Թիմային 
 Ռուսաստանի առաջնության արծաթե մեդալակիր (4) – 2007, 2009, 2011/12, 2015/16

Անհատական 
 Ընդգրկվել է Ռուսաստանի առաջնության 33 լավագույն ֆուտբոլիստների ցանկում (1) – №3 (2015/16)

Ծանոթագրություններ

Արտաքին հղումներ 
 
 

Ռուս ֆուտբոլիստներ
Ռուսաստանի հավաքականի ֆուտբոլիստներ
Սպարտակ Մոսկվայի ֆուտբոլիստներ
Ռոստովի ֆուտբոլիստներ
Ռուբինի ֆուտբոլիստներ
Ռուսաստանի սպորտի վաստակավոր վարպետներ
Թուրքական Սուպեր լիգայի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
Ռուսաստանի Պրեմիեր Լիգայի խաղացողներ
ՈՒԵՖԱ Եվրո 2020-ի ֆուտբոլիստներ